Държавен вестник, бр. 64, 2004 г., стр. 25

Б Р О Й  64
Д Ъ Р Ж А В Е Н   В Е С Т Н И К
С Т Р .  25
1. избегне скъсване на въжетата или на тех-
ните съединения;
2. осигури натоварване в границите на допус-
тимите минимални и максимални стойности;
3. осигури, че въжетата са монтирани върху
опорите си по безопасен начин и е предотврате-
но дерайлирането им;
4. даде възможност да бъдат под контрол.
(2) Когато не е възможно да се предотвратят
всички рискове от дерайлиране на въжетата,
трябва да се предприемат мерки, гарантиращи,
че въжетата могат да бъдат задържани, а въже-
ните линии да бъдат спрени без риск за хората
в случай на дерайлиране.
Чл. 21. Главното задвижване на въжената
линия трябва да бъде с подходящи характерис-
тики и възможности и да е приспособено към
различните задвижващи системи и режими на
работа.
Чл. 22. (1) Въжената линия трябва да има ре-
зервно задвижване с енергозахранване, независи-
мо от захранването на главното задвижване.
(2) Допуска се въжената линия да няма ре-
зервно задвижване, когато анализът за безопас-
ност показва, че хората могат да напуснат бър-
зо, лесно и безопасно превозните средства и по-
специално тегличите.
Чл. 23. (1) В случай на необходимост въжена-
та линия и/или превозните є средства трябва да
могат да бъдат спрени във всеки момент, при най-
неблагоприятните условия от гледна точка на
допустимото натоварване и сцеплението на зад-
вижващата шайба по време на експлоатация.
Спирачният път трябва да бъде толкова къс, кол-
кото изисква сигурността на въжената линия.
(2) Стойностите на закъснението трябва да
бъдат в съответните допустими граници, които
да осигурят както безопасността на хората, така
и съответстващия режим на работа на превоз-
ните средства, въжетата и другите части на
въжената линия.
(3) Във всички въжени линии трябва да има
две или повече спирачни системи, всяка от ко-
ито да може да спре линията. Те трябва да са
координирани по такъв начин, че автоматично
една от тях да замени активната система, кога-
то нейната ефективност стане недостатъчна.
Последната спирачна система на теглещото
въже трябва да действа директно върху задвиж-
ващата шайба. Тези изисквания не се отнасят
за ски-влековете.
(4) Въжената линия трябва да има ефектив-
но спирачно устройство и блокиращ механи-
зъм, които да я предпазват от непреднамерено
повторно включване.
Чл. 24. Управляващите устройства трябва да
бъдат проектирани и изработени така, че да са
безопасни и надеждни, да издържат на нормал-
ното работно натоварване и на външни факто-
ри, като влажност, екстремни температури и
електромагнитни смущения, и по такъв начин
да не причиняват опасни ситуации, дори в слу-
чай на грешка при експлоатацията.
Чл. 25. На обслужващия персонал трябва да
бъдат предоставени подходящи комуникаци-
онни устройства, които да му дават възмож-
ност да общува помежду си по всяко време и да
уведомява ползващите въжените линии хора
при авария.
Раздел IV
Изисквания към превозните средства
и тегличите
Чл. 26. Превозните средства и/или тегли-
чите трябва да бъдат проектирани и пригоде-
ни по такъв начин, че при предвидими работ-
ни условия да е невъзможно изпадането на
човек от тях, както и подлагането му на други
рискове.
Чл. 27. Хващачите на превозните средства и
на тегличите трябва да бъдат конструирани и
оразмерени по такъв начин, че и при най-не-
благоприятните условия:
1. да не повреждат въжето, или
2. да не приплъзват, с изключение на случаи-
те, когато приплъзването не засяга съществено
безопасността на превозното средство, на тег-
лича или на въжената линия.
Чл. 28. (1) Вратите на превозните средства
(вагони, кабини) трябва да бъдат така проекти-
рани и изработени, че да е възможно затваряне-
то и заключването им. Подът и стените им тряб-
ва да бъдат проектирани и изработени така, че
да издържат натиска и натоварването, упраж-
нявани от ползващите ги лица при всякакви об-
стоятелства.
(2) Когато от съображения за безопасност
по време на работа се изисква да има придру-
жител на превозното средство, то трябва да е
осигурено с необходимото оборудване, за да
може придружителят да изпълнява задачите си.
Чл. 29. Превозните средства и/или тегличи-
те, и по-специално техните механизми за окач-
ване, трябва да бъдат проектирани и пригодени
така, че да осигуряват безопасността на обс-
лужващия персонал по време на техническото
им обслужване съгласно съответните правила
и инструкции.
Чл. 30. Когато превозните средства са обо-
рудвани с освобождавани по време на работа в
станциите хващачи, трябва да се вземат всички
необходими мерки, без риск за ползващите лица,
за спиране на всяко превозно средство, както и
предпазването му от падане в момента на:
1. потегляне, ако хващачът е неправилно
включен към въжето;
2. пристигане, ако хващачът не е изключен
от въжето.
Чл. 31. Превозните средства на наземните
въжени железници (фуникуляри) и на двувъ-
жените линии, ако конструкцията им позволя-
ва това, трябва да имат устройство за автома-
тично спиране по ходовия път в случаите, ко-
гато възможността от скъсване на теглещото
въже по определени причини не може да бъде
изключена.